FOA: Nedskæringer i psykiatrien har ført til mere vold mod ansatte - Avisen.dk\nDet er ikke kun sygeplejersker, der udsættes for vold i arbejdstiden. 27 procent af FOA's medlemmer, der arbejder i psykiatrien er inden for det sidste år blevet udsat for vold. (Foto: Foto: Scanpix/Iris.)\nSygeplejerskerne er ikke alene om problemer med vold på arbejdspladsen. Mere end hver fjerde af FOA's medlemmer i psykiatrien har inden for det sidste år været udsat for vold.\n28. oktober 2015 15:15\nTidligere på dagen kunne avisen.dk fortælle, hvordan 36 procent af offentligt ansatte sygeplejersker har været udsat for vold eller truende adfærd inden for det sidste år.\nOg sygeplejerskerne er ikke alene. Det fortæller arbejdsmiljøkonsulent i FOA Charlotte Bredal.\n- Der er et stigende problem med vold på arbejdspladsen for de af vores medlemmer, der arbejder i psykiatrien, siger Charlotte Bredal.\nHun henviser til en undersøgelse, som FOA fremlagde sidste måned. Den viser, at to ud af tre af deres medlemmer i psykiatrien inden for det sidste år har været udsat for trusler. Mere end hver fjerde har været udsat for vold.\nKun 28 procent har hverken oplevet trusler eller vold i deres arbejde.\nFra verbale trusler til kvælertag\nCharlotte Bredal kan fortælle, at vold og trusler er hverdag for flere af deres medlemmer.\n- I den milde ende snakker vi jo om daglige hændelser med at blive sparket og spyttet på. I den hårde ende er det at få kastet sakse og knive efter sig, knytnæveslag i ansigtet og kvælningsforsøg, siger Charlotte Bredal.\nI FOA's undersøgelse har flere af medlemmerne givet eksempler på deres oplevelser. En 46-årig kvinde ansat i socialpsykiatrien beskriver det således:\n"Cirka to til tre gange om ugen får jeg at vide, at jeg skal passe på, når jeg skal hjem, da jeg kan møde nogen, der vil slå mig ihjel."\nSkyldes nedlagte sengepladser\nIfølge Charlotte Bredal skyldes de mange voldstilfælde flere ting. Én af dem er, at der de sidste ti år er blevet skåret ned på antallet af sengepladser i psykiatrien.\n- Folk skal hurtigere igennem systemet. Så de bliver kastet frem og tilbage. Og hvis patienterne oveni bliver udsat for lang ventetid i forbindelse med indlæggelse, kan de blive voldelige, siger Charlotte Bredal.\nHun vurderer, at hvis man havde mere tid og flere hænder, ville mange af voldsepisoderne kunne undgås.\nUdover mere pres på de ansatte, kan hun også se en udvikling i typen af patienter.\n- En anden årsag er, at flere patienter udover deres psykiske lidelser også har et stofmisbrug. De kan være meget svære at håndtere, siger Charlotte Bredal.\nRegeringens spareplan er et skridt tilbage\nNoget af det, der ifølge Charlotte Bredal kunne hjælpe, ville være mere uddannelse.\n- Når man arbejder med asbest, så skal man have en uddannelse i, hvordan man håndterer det. På samme måde så vi gerne, at det skulle være lovpligtigt, at man bliver uddannet til at være i brancher med stor voldsrisiko, siger Charlotte Bredal.\nDe tiltag, som den tidligere SR-regering fik aftalt sammen med SF og Enhedslisten, var derfor gode nyheder. De var ikke nok til at løse problemet, men kunne ifølge arbejdsmiljøkonsulenten hjælpe.\nDerfor er hun også ked af, hvis det lykkes regeringen at spare dem væk.\n- Det er helt klart et tilbageskridt, hvis regeringen får fjernet dem, siger Charlotte Bredal.\nHun mener, at det kan give store problemer fremover, hvis ikke politikerne tager sig sammen og laver en sammenhængende løsning af problemet.\n- Det er jo et miljø, som ikke er sikkert. Så det kan helt klart blive et problem at rekruttere nye unge ansatte. Og dem, der er der nu, risikerer at brænde ud, siger Charlotte Bredal.\n66 procent af FOA's medlemmer ansat i psykiatrien har været udsat for trusler inden for det seneste år.\n27 procent har været udsat for vold.\nKun otte procent har ikke kendskab til kollegaer, der har været udsat for enten vold eller trusler.\n60 procent af de adspurgte føler, at der er sket en stigning i antallet af episoder.\nUndersøgelsen er gennemført fra den 30. april til den 8. maj 2015. 1025 har deltaget, hvilket svarer til en svarprocent på 33 procent.


Mikkel Molin Folketingskandidat - Mikkel Molin\nMikkel Molin Folketingskandidat\nAlle vokser med ansvar..\nOg hvad mener jeg egentligt med det ? Jeg tror, at de fleste har bedst af selv at tage ansvar for, at de får et godt liv. De steder i mit eget liv, hvor jeg har taget ansvar og handlet på mine beslutninger er dem, jeg er mest stolt af . Da jeg for 5 år siden stiftede et kortvarigt bekendtskab med arbejdsløshedssystemet, opdagede jeg et system, der er designet til at suge ansvar og egen handling ud af den enkelte. Et system så overformynderisk, at jeg havde svært ved at tro på det. Jeg kender mange, fra de såkaldte kreative fag, der har lignende oplevelser og det mest positive der er at sige om systemet er, at dem der kan, vil gøre alt for ikke at være en del af det. Men egentligt var det vel planen, at det skulle være et system der hjalp.\nJeg tog ansvar og nød min succes. Jeg fejlede og tog ansvar for derefter at kunne forandre.\nSom vel alle andre børn, var jeg ekspert i at skyde skylden på alt muligt andet end mig selv. Gudskelov blev jeg opdraget til selv at tage ansvar, og jeg indrømmer blankt, at jeg har meget ondt af dem, der ikke fik samme muligheder. Dem, der fik en barndom hvor det var kommunens ansvar og skyld ,at de ikke kunne komme på ferie eller få en større bolig.\nDesværre syntes systemet at støtte op omkring denne form for adfærd, hvis du fralægger dig ansvaret, skal systemet nok tage over. Der er en sørgelig historie om en gruppe flygtninge, der kom til Jylland. De blev ved ankomsten spurgt om, hvis ansvar det var, at de fik succes i Danmark. 78 procent af de adspurgte sagde, at det var deres eget ansvar. Efter tre måneder faldt det tal til syv procent.


Livet var så let at leve - festsange.dk\nLivet var så let at leve,\nhvis enhver på vores vej\nsmilende kom os i møde:\n“Jeg ved noget godt om dig.\n“Men så sig det, så jeg ved det;\ndagen får lidt mer kulør.\nDu må leve, mens du tør det,\nDu må vise, at du tør.\nOg ber én dig om at hjælpe,\nså sig ja og ikke nej.\nDer bor noget godt i alle.\nNogen håber nu på dig.\nMen så sig det, så man ved det,\nDu må leve, mens du gør det.\nVi må vise, at vi tør.\nGlem så ikke dette løsen\nhelt i dagens hurlumhej.\nDu ved noget godt om andre,\njeg ved noget godt om dig.\nOg jeg sir det, så du ved det,\nVi må leve, mens vi gør det.\nby 33Lanora on 16. maj 2017 at 20:41


Lys for enden af tunnelen | sundhed\nJeg har kontaktet Tulle for at få løst både problemer og for at få hjælp til selvudvikling.\nHendes ro er smittende og jeg føler mig beroliget bare ved at træde ind over dørtærsklen. Jeg ved bare at når tingene føles uoverskuelige – hjælper det at komme til hende og få et andet perspektiv på tilværelsen.\nJeg har fået hypnose, healing både med og uden krystaller samt clairvoyance. Jeg er aldrig gået hjem skuffet men har fået en masse med hjem, ikke mindst troen på at tingene nok skal løse sig. Tulle evner at rumme ethvert problem jeg kommer med og guide mig til at finde en løsning.\nHun sætter aldrig spørgsmålstegn ved om det er relevant og tager mig seriøs på en tryg og rolig måde.\nJeg har så meget tro på hende at jeg har overgivet mit barn til hende, i blind tro på at hun kunne hjælpe hende med at åbne sig.\nDet er tit svært når jeg er så tæt på at få mit barn til at åben sig , idet hun jo er alt for hensynsfuld og loyal.\nTulle giver hende en rum hvor hun kan værne om sig selv.\nLigeledes er hun mit først valg når jeg har en fysisk skavank, både med massage og healing.Tulle har helbredt enhver fysisk skade og spænding jeg er kommet med.\nDet eneste jeg altid fortryder er, at en time forsvinder alt for hurtigt og jeg ville ønske at f.eks. massagen ville forsætte i det uendelige.\nJeg har ligeledes haft den fornøjelse at være på hendes kurser og det har virkelig været øjenåbner for mig. Lige fra meditationsaftner til clairvoyante heldags kurser – total uforudsigelige og forskellige hver gang. Igen dage der forsvinder alt for hurtigt i hendes selskab og balance.\nJeg anbefaler Tulle til alle der gider at høre på mig.\nBirgitte Wesenberg Klaproth Udtalelser fra klienter Skriv dig op til nyhedsbrevet og få straks fri adgang til afslapnings & hypnoselydfiler


Messi mod Ronaldo: 2-2 - Fodbold Cookie- og Privatlivspolitik\nForsideCyklingAl fodboldSuperligaenWozniackiResultaterLiveBettingAnden sportWebtvDanske Spil Foto: QUIQUE G, LLUIS GENE\n08:54Mickey Petersen jagter 1,1 millioner kroner: – Masser af hajer tilbage08:11Sejre til Morten Lihn Christensen og MortenVM på PokerStars20:12Politiet efterlyser vidner til Kasino-røveriet: Kan du genkende disse mænd?20:05Det bedste bluff i pokerens historie17:11Dagens hånd 106: The Greatest Bluff Of All Time..?\tAf SØREN HANGHØJ KRISTENSEN, srkr@sporten.dkSøndag den 7. oktober 2012, 21:46\nTito trådt ud af Peps skyggeAgent: Xavi slutter i BarcelonaMourinho: Min 12-årige søn bliver hetzet annonce\nVerdens to bedste fodboldspillere scorede begge to gange, da FC Barcelona og Real Madrid delte point i en medrivende kamp. Lionel Messi og Cristiano Ronaldo er fra en anden planet. Det understregede de to konkurrerende verdensstjerner igen søndag aften, da FC Barcelona og Real Madrid spillede 2-2 i El Clásico. Efter en ukarakteristisk famlende start af de to verdensklassemandskaber, var Real Madrid og Cristiano Ronaldo hurtigst til at finde melodien, og halvvejs gennem 1. halvleg kom belønningen. Et hurtigt, gennemspillet angreb fandt vej til Ronaldos venstre fod, og et kort aftræk senere kunne den fænomenale portugiser - i øvrigt med en ny kæk frisure - sole sig i holdkammeraternes hyldest. Så var Ronaldo i gang.


Mars vil stoppe med at rydde skov for at lave chokolade | Greenpeace Danmark\nNyhed - 10. marts, 2014\nSådan ser der ud, hvor Procter & Gamble køber sin palmeolie til Head & Shoulders. For hvert minut ryddes et område på størrelse med ni olympiske svømmebassiner for at give plads til nye palmeolieplantager – og det truer Sumatra-tigeren og orangutangen.\nSom en lang række af dagligvarer anvender Mars palmeolie, der er købt fra palmeolieplantager, der er ansvarlig for den hastige rydning af regnskovsarealer, så dyrelivet og det globale klima sættes under pres.\nSkovrydningen er især et problem i Indonesien. Her er palmeolieindustrien den største enkeltårsag til rydning af regnskoven, og der fældes årligt et areal svarende til Sjælland. Dermed fjernes livsgrundlaget også for bl.a. orangutangen og den truede Sumatra-tiger, der kun er ca. 400 tilbage af.\n”Mars skal have ros for – lige som Unilever og Nestlé - at vise, at der er en bæredygtig vej uden om regnskoven i produktionen af chokolade. Det er opløftende at se, at det nytter, når tilstrækkelig mange forbrugere siger fra og kræver, at producenterne tager ansvar,” sigerBirgitte Lesanner, kampagnechef hos Greenpeace.\n”Den næste store producent, der forhåbentligt lytter til forbrugernes krav om beskyttelse af regnskoven, bør være dagligvaregiganten Procter & Gamble. Selskabet står blandt andet bag Head & Shoulders, der ikke kun fjerner skæl, men også regnskov.”\nI en nylig rapport dokumenteres det, at selskabet Procter & Gamble køber palmeolie fra plantager, der er direkte ansvarlig for rydning af omfattende skovarealer, destruktion af habitater for tigre og orangutanger og en lang række af skovbrandene, der har hærget i Indonesien.\nStop rydningen af Indonesiens regnskov\nGreenpeace-kampagnen om den ødelæggende palmeolie fra Indonesien har nu - på under en måned - nået 500.000 underskrifter fra støtter, der kræver skovrydningen stoppet.\nDu kan også hjælpe med at få Procter & Gamble til at stoppe regnskovsrydningen HER.


- Jeg vænner mig aldrig til lyden af knasende ribben: Mette er blevet kaldt ud til syv hjertestop | ugeavisen.dk\nMette Isgaard var klar over, at den frivillige indsats i hjerteløberkorpset kunne kaste barske oplevelser af sig. Hun er dog overrasket over frekvensen af alarmer, hun har modtaget på sin korte tid i tjenesten. Foto: Kristian Isaksen\n27 maj 2021 kl. 11:01\nLindved: Mette Isgaard sørger altid for at have lyd på sine telefon. Hvis hun glemmer det, kan det være et spørgsmål om liv eller død.\nFor en eller anden derude.\n- De fleste mennesker slår lyden fra, når de går i seng. Jeg tjekker efter en ekstra gang for at se, om jeg har skruet op.\nHun er hjerteløber. Når nøden er størst, og hun er indenfor en vis radius af et hjertestop, der bliver indrapporteret via 112, går der millisekunder før et avanceret opsporingsnetværk aktiverer alarmen på hendes telefon.\n- Og så er der så godt som ingenting, der er vigtigere, end bare at komme af sted.\nFor nogen kan det måske synes en anelse overilet. Hysterisk endda.\nMen havde man kunnet sætte sig i Mette Isgaards sted de seneste otte måneder, vil man forstå, hvorfor hun er så ualmindeligt pertentlig med lige netop denne indstilling på telefonen.\nJeg vænner mig nok aldrig til lyden af ribben, der knaser under mine hænder. Men når man står der, ved man, at det er nødvendigt. Et par gange har jeg intet kunne gøre. Det er en del af opgaven.\nSyv gange har den infernalske alarm brudt stilheden og indvarslet begyndelsen på en håndfuld skæbnesvangre minutter, siden hun i september meldte sig ind i korpset.\nDer findes ingen officiel statistik på, hvor ofte en hjerteløber gennemsnitligt alarmeres, men avisen har talt med andre hjerteløbere, hvoraf nogle i en periode på to år aldrig har oplevet at blive tilkaldt.\n- Jeg er blevet overrasket over, hvor mange gange, der har været bud efter min hjælp. Og så bliver man overrasket, når det er en ung person, man kommer ud til. For to gange siden var det en mand under 30 år. Det sætter tankerne i gang og beviser blot for mig, at hjerteløberne har en stor berettigelse og hvor vigtigt det er at have en hjertestarter i nærheden, siger Mette Isgaard, der har spædet gnister til flere slukkede livsflammer det seneste år - selvom indsatsen undervejs kan være barsk at fuldføre.\n- Jeg vænner mig nok aldrig til lyden af ribben, der knaser under mine hænder. Men når man står der, ved man, at det er nødvendigt. Et par gange har jeg intet kunne gøre. Det er en del af opgaven.\nSkal være tæt på\nNår en hjerteløber får besked om en igangsat mission, popper samtidigt et kort op over nærmeste hjertestarter. Jo tættere den befinder sig åstedet des større sandsynlighed for overlevelse.\nChefen ved vagtcentralen, Kim Ahlers, har tidligere i denne avis udtalt sig vedrørende tidsaspektet og hjertestarternes tilgængelighed:\n- Alle sekunder, der kan spares er livsvigtige. Det er hele grundprincippet i det livreddende arbejde. Derudover optager det også kapacitet hos alarmcentralen, som kunne undgås, hvis bare skabet var låst op. Hvis for mange skabe er aflåst, vil det blive en betydelig opgave at udlevere koder, sagde han med henvisning til, at adgang til aflåste hjertestartere kun kan skaffes ved at ringe 112.\nEn anden varm fortaler for hjertestarterne er den kyndige lægefaglige direktør fra præhospitalet i Region Midtjylland, Per Sabro Nielsen, som til regionens hjemmeside i 2019 forholdt sig til statistikker indhentet i de forgangne år.\nLæs, hvordan du kan blive en del af hjerteløberkorpset på hjertestarter.dk/hjerteloeber/hjerteloeber-er-du-klar


I bekendtgørelsen for lov om musik fra 2007 står, at kommunalbestyrelsen er forpligtet til at drive en musikskole.\nFredensborg Musikskoles formål er beskrevet i musikskolens vedtægter:\nMusikskolens talentskole er for de børn og unge, der måske sigter efter en professionel musikkarriere. Talentskolen er et gratis tilbud til 12 elever, der udviser en særlig grad af motivation og talent. Elever indstilles til talentskolen af deres faglærer.\nMusikskolen skal være for alle. Vi tilbyder derfor søskenderabat til dig, der har flere børn i Musikskolen. Vi tilbyder desuden økonomisk tilskud, således at særligt økonomisk trængte familier også kan sende deres børn til musikundervisning. Læs mere om det her.


Har du styr på statistiske beregninger? Læs her hvorfor og hvordan.\naf Mikkel | okt 6, 2021 | Andre | 0 Kommentarer\nEr du erfaren GDS’er eller er det måske første gang du kaster dig ud i et større bygge eller renoveringsprojekt.\nUanset hvad så er der selvfølgelig en del du skal have styr på, budgettet er en af tingene, og her skal du selvfølgelig huske at sætte penge af til statiske beregninger.\nStatistiske beregninger er nemlig påkrævede ved flere forskellige byggeprojekter, også selv om det blot er en renovering, det kræver nemlig dokumentation at kunne vise f.eks. over for forsikringsselskabet at en konstruktion er holdbar.\nHvornår skal der bruges statistiske beregninger\nStatistiske beregninger skal bruges i flere situationer, og altså ikke kun når man bygger helt nyt. Det kan f.eks. også være:\nVed en tilbygning eller udvidelse\nNår der fjernes en væg\nHvis der skal etableres gulvvarme\nNår der skal laves nyt badeværelse\nOg det er kun nogle af eksemplerne, er du i tvivl om dit projekt kræver en statistisk beregning, så vil det være en fordel at kontakte en ingeniør og spørge til råds, det kan nemlig blive dyrt at undlade denne del af processen.\nPrisen på statistiske beregninger afhænger selvfølgelig af opgavens omfang, men typisk starter priserne fra et par tusinde kroner og slutter ved ca. 15.000 kr, for statistiske beregninger til et nybyggeri f.eks.\nSom med alt andet arbejde der skal laves ved en renovering eller et nybyggeri, kan du dog med fordel indhente et tilbud inden du vælger den ingeniør der skal udføre de statistiske beregninger.\nStatistiske beregninger af flere grunde\nDer er flere grunde til at du skal og bør få lavet statistiske beregninger. I forbindelse med at indhente byggetilladelse vil det stort set altid være et krav at den korrekte statistiske dokumentation er til stede.\nDerudover får du også 100 pct. vished om at det påtænkte projekt kan lade sig gøre, og du får et grundlag at lave et budget ud fra.\nDerudover er du også bedre stillet hvis der senere skulle opstå en skade, og du har brug for at involvere dit forsikringsselskab, og set i den sammenligning, så er pengene til statistisk beregning givet rigtig godt ud.\nBrug ingeniøren som tovholder\nHar du et større projekt i tankerne kan det, udover at få lavet statistiske beregninger, være en fordel at bruge ingeniøren som tovholder.\nVed at lade en ingeniør gennemgå planerne vil der hurtigt kunne blive spottet udfordringer mellem planer og mulighed for udførelse heraf. En ingeniør kan med fordel fungere som mellemled mellem dig og entreprenøren, samt andre involverede i projektet. På den måde skal du kun referere til en person.\nEn ingeniør kan også hjælpe med energirigtige løsninger i et nybyggeri, eller optimering af energiløsninger i en eksisterende bolig.


Koreanske hudplejeprodukter til kombineret hud | Hår & skønhed\n10. maj 2020 / 0 kommentarer\n// Reklame for Myskin.dk //\nDette indlæg er lavet i samarbejde med Myskin.dk – Myskin.dk er en dansk webshop som sælger koreanske hudplejeprodukter.\nSom noget helt nyt for mig, har jeg valgt at afprøve koreanske hudplejeprodukter. Der har været utroligt spændende for mig, at prøve produkter, som jeg overhovedet ikke havde noget kendskab til, inden jeg afprøvede dem.\nDa jeg selv har kombineret hud, så har jeg valgt hudplejeprodukter til kombineret hud, for at få den bedste oplevelse, og det bedste udbytte af produkterne.\nKombineret hud er som navnet også ligger op til – en kombination af to hudtyper. Det betyder at man ofte har tendens til tør og sart hud på kinderne, og fedtet og uren hud i t-zonen. T-zonen er kendetegnet ved panden, næsen og hagen. Det er disse områder, som hen ad dagen bliver skinnende, og det er også her man kan opleve at få bumser, hudorme og generelt bare urenheder.\nHudplejeprodukter til kombineret hud\nEt krav når jeg vælger hudplejeprodukter er, at det er hudplejeprodukter til kombineret hud. Herunder vil jeg lave en beskrivelse af de forskellige koreanske hudplejeprodukter jeg har testet, og hvilke egenskaber de har, så du nemt kan få et overblik over dem, og hvordan de skal bruges.\nStep-by-step af hudplejeprodukter til kombineret hud\nPersonligt elsker jeg at bruge tid på min hudpleje, så derfor har jeg valgt at bruge fire hudplejeprodukter til kombineret hud. Det vigtigste er dog, at man sørger for at rense huden både morgen og aften, og give huden fugt i form af en dag- og natcreme, så er man godt på vej.\nTil de dage hvor man gerne vil gøre lidt ekstra ud af sin hudpleje, kan man benytte sig af forskellige sheet masker, som jeg vil linke til her. Der er en masse masker, som har forskellige egenskaber alt efter hudtype og behov.\nFørst starter jeg med at rense min hud fri for snavs og urenheder. Til det bruger jeg Cosrx – Low pH Good Morning Cleanser. Det er en ansigtsrens, der renser huden skånsom og effektivt. Den indeholder blandt andet tea tree oile, som er kendt for at være rigtig god mod urenheder i huden.\nDen bruger jeg både morgen og aften. Jeg plejer lige at gøre huden lidt våd og derefter smøre jeg produktet ud i ansigtet, så det begynder at skumme – og så vasker jeg det af.\nNår min hud er tør, bruger jeg Cosrx BHA Blackhead Power Liquid. Den indeholder 4 % naturlig BHA, som bidrager til en kemisk peeling i huden. Den hjælper mig med at bekæmpe mine tilstoppede porer, fjerner døde hudceller og overskydende talg. Derudover forbygger den hudorme – vi kæmper alle sammen med hudorme omkring næsen. Så her er produktet, der kan hjælpe dig i kampen mod dem.\nProduktet her bruger jeg både morgen og aften. Da det er lidt flydende, plejer jeg at putte produktet på en vatrondel, og derefter i ansigtet – så er det nemmere at styre. HUSK at bruge solcreme, hvis du bruger den om dagen.\nHerefter bruger jeg Cosrx Advanced Snail 96 Mucin Power Essence. Den består af 96 % sneglesekretionsfiltrat (ja, det lyder lidt underligt), men det hjælper til at reparere, og forbedre elasticiteten i huden. Faktisk så indeholder snegleslim hyaluronsyre, som er kendt for at tilføre fugt til huden. Derudover indeholder produktet også andre næringsstoffer, som virker forebyggende mod aldringstegn, pigmentfejl, akne-ar og som forbedre hudens elasticitet.\nJeg bruger dette produkt morgen og aften, og jeg er virkelig imponeret over hvor god en effekt min hud har haft. Mens jeg har brugt produktet, kan jeg tydeligt mærke forskel på fugtniveauet i min hud. Derudover synes jeg heller ikke min hud fedter lige så meget i løbet af dagen længere.\nSom sidste step med de her koreanske hudplejeprodukter, bruger jeg en fugtighedscreme. Den jeg bruger er Cosrx Hydrium Moisture Power Enriched Cream. Det er nok den bedste ansigtscreme jeg nogen sinde har prøvet. Den tilfører virkelig meget fugt til huden, og den har en skøn konsistens. Derudover indeholder den B5 vitamin, som fungerer anti-inflammatorisk mod betændelse, og vedligeholder fugtbalancen i huden.\nJeg bruger den både som dag- og natcreme, hvilket fungere rigtig fint for mig!\nJeg er virkelig overrasket over de her koreanske hudplejeprodukter til kombineret hud. Jeg vidste ikke helt, hvad jeg skulle forvente af produkterne i og med, at jeg aldrig har prøvet koreanske hudplejeprodukter før. De kan virkelig anbefales, og jeg har vitterligt intet negativt, at sige om dem – Jeg er virkelig imponeret, og meget positivt overrasket!


← Adskillige Parykker, udklædning foruden flotte fastelavnskostumer\nEn låsemed i centrum af København er god at kende, når du bor ved siden af →\nØnsker du som firmaejer at være garanteret, at medarbejderne i firmaet er oppe på beatet hele dagen, er en ny vandkøler i god kvalitet en ideel investering. Hvis du sørger for at medarbejderne nemt har adgang til at hente frisk samt lækker vand når tørsten melder sig, er det nemlig mere sandsynligt, at de lettere er i stand til at holde arbejdstempoet oppe. Investerer du ydermere i en Wittenborg kaffeautomat, har medarbejderne i dit firma tilmed nem adgang til friskbrygget mokka eller andre former for varme drikke som fx te.\nLeder du efter en automat med varme drikke fra Wittenborg til kontoret? Inden du udser dig en løsning, blandt vældet af typer på markedet, bør du tage stilling til, ca. hvor mange der dagligt vil blive forfrisket ved vandkøleren. I den anledning kan du selvfølgelig med fordel ofte undersøge, hvor jeres Wittenborg kaffeautomat eller vandkøler skal monteres på arbejdspladsen.\nDu har mulighed for at gardere dine ansatte mod sundhedsskadelig bakterievækst og på samme tid nyde godt af en fleksibel løsning, såfremt du går efter en vandkøler med ’Bag in a Box’ konceptet, når du skal købe en vandkøler. Det er ydermere muligt at få disse med et stilfuldt udseende, og de kan fås i alle størrelser såvel som med adskillige monteringsmuligheder som kan opfylde et hvilket som helst behov. Ift. looket såvel som funktionaliteter, har du lige så mange muligheder, i det tilfælde at du i stedet for skal købe en automat fra Wittenborg til te, varm kakao og kaffe.\nUafhængigt af om du vil have en kaffeautomat, nogle vandkølere eller dem begge, har du ved størstedelen af leverandører mulighed for at beslutte dig for at købe den kontant eller lease den. Dertil er der ved de fleste butikker yderst favorable lånemuligheder. Du er af den årsag så godt som garanteret at dine medarbejdere er produktive hele dagen, når bare du vælger netop den vandkøler og/eller Wittenborg kaffeautomat, der harmonerer med kravene på din arbejdsplads.


Vaser & Potter : Jysk Pejsecenter\nForms Low vasen fra House Doctor tilføjer et let og elegant touch til din indretning. Den smukke vase er fremstillet af glas i en elegant grå røgfarve, der stråler af eksklusivitet. Brug den som et iøjnefaldende designelement på bordet, en kommode eller i vindueskarmen. Fyld den smukke vase med et par fine grene eller blomster fra haven, og lad den stjæle opmærksomheden.\ndia: 17 cm, h.: 16 cm\nKombinér vasen med alt fra glasvaser til keramiske krukker for et unikt og dynamisk udtryk i dine små arrangementer. Denne vase hedder Planet, og måler 21 cm i højden og 21 cm i diameter. Den er af materialet stentøj, der efterfølgende er dekoreret med glasur i grønne og hvide nuancer. Farve og finish vil variere, og derfor er hver vase unik.\nGrønne planter hitter som aldrig før i boligens indretning. De kommer i alle størrelser og afskygninger. Med dette flotte pottesæt fra House Doctor kan du hurtigt bringe den grønne trend indenfor. Potterne kommer i sæt med 3 potter i 3 størrelser. De er lavet af fiberler med en flot betonfinish og kan bruges både inde og ude.\nSæt af 3 str.,\nS: dia: 18 cm, h: 22 cm\nM: dia: 24 cm, h: 28 cm\nL: dia: 30 cm, h: 34 cm\nPotterne hedder Gard\nPris pr sæt 550kr\nSåååå fede krukker\nVi har dem i butikken, flere kan bestilles hjem og så kan du hente her i butikken.\nS: dia: 40 cm, h.: 40 cm,\nL. dia: 50 cm, h.: 50 cm\nPRIS FOR ET SÆT: 1100,-\nh: 30 cm, dia: 14 cm\nVi har den i butikken og er allerede vild populær.


Køb af andelsbolig - få gode råd til købet her\nBomae BLog >Gode råd når du skal købe andelsbolig\nEn andelsbolig er et godt alternativ til ejerlejligheder.\nHvis altså man kan få fat i en sund andel. Andelsboliger, for især studerende, kan være en rigtig gode måde at komme ind på boligmarkedet og starte en opsparing, som man senere kan bruge til en udbetaling til en ejerbolig.\nEn andelsboligforening, er en forening som har stiftet sig selv og købt en ejendom. Foreningen ejer og driver dermed ejendommen. Som andelsboligejer, ejer du dermed en andel af bygningen og dermed også fællesformuen. Hver dog opmærksom på, at som andelsboligejer har du brugsret til en bolig i ejendommen og dermed ikke direkte ejer den pågældende lejlighed du har erhvervet.\nDine rettigheder som andelsbolighaver\nSom medejer af formuen, er du selv med til, at fastsætte retningslinjerne i jeres forening. Dette gøres på generalforsamlingerne, som typisk holdes én gang om året. Her bliver forslag, ændringer og økonomi taget op på dagsorden og ændringer træffes normalt med simpelt flertal.\nDerfor er det også vigtigt, at man møder op til generalforsamlingerne, således at man er med til, at bestemme over sin fællesformue.\nAlle regler der bliver bestemt samles i såkaldte vedtægter. Vedtægterne er altså regler og retningslinjer for hvordan man ønsker sin forening skal ledes samt hvilke rettigheder og pligter den enkelte andelshaver har.\nUdgifter og boligafgift\nDine udgifter, i forbindelse med en andelsbolig, er typisk delt op i to. Medmindre du har købt din andel kontant, så vil du altså have udgifter til din bank, hvor du har optaget lån samt til boligafgiften der dækker foreningens drift.\nBoligafgiften indeholder bland andet:\n- Ydelser på foreningens lån\n- Administration og herunder drift – f.eks. vicevært, administrator, revisor og evt. honorar til bestyrelsen\n- Varme og vandforbrug\nDerfor vil der også typisk være sammenhæng mellem en lav boligafgift og en høj andelskrone. En lav boligafgift er som regel udtryk for en sund økonomi, uden store og dyre lån i foreningen. Derfor er den enkelte andel også det mere værd.\nDin boligafgift kan derfor også varierer såfremt der kommer uventet udgifter, som der ikke er sparet op til eller forventet. Det kunne for eksempel være en pludselig udskiftning af et tag.\nMan skal derfor sørge for at undersøge en andelsforenings økonomi inden man køber. Såfremt der ligger en vedligeholdelses plan, så er den også med til at give dig et godt overblik over standen af bygningen.\n3 genveje til en andesbolig\nSunde andelsforeninger er meget svære at få fat i og de kommer sjældent til salg på de åbne markeder, såsom boligportaler eller hos ejendomsmægleren. Ud af ca. 100.000 andelsboliger i København, er der på nuværende tidspunkt kun omkring 51 andelsboliger til salg offentligt.\n1. Skriv dig på de interne ventelister\nMange andelslejligheder bliver solgt via ventelister og det er derfor en rigtig god idé at skrive sig op på ventelister. Vise steder kan der være krav til hvem der kan skrive sig på, samt der kan være en mindre årlig brugerbetaling.\nVentelister er ikke nogen hurtig løsning, da der kan stå mange foran dig. Derfor kan der gå adskillige år før der er en åbning i en ønsket forening.\n2. Tjek DBA, Selvsalg og sociale medier\nDa netop mange andelsboliger sælger sig selv og sjældent kommer til en ejendomsmægler. Så skal man holde øje med selvsalgs sider, hvor der jævnligt bliver sat andelsboliger til salg som ikke er aftaget via ventelisterne.\nLigeledes findes der mange grupper på Facebook hvor der bliver handlet på kryds og tværs.\n3. Byt med en anden lejlighed\nSidste mulighed kan som udgangspunkt kun benyttes hvis du allerede er i besiddelse af en andelsbolig. Måske har du et ønske om noget større eller mindre – så kan der i mange tilfælde være en mulighed for at bytte med andre. Måske kan det endda også være en indgangsvinkel ind i ejerboligmarkedet.\nNår du skal købe – hvad skal du være opmærksom på?\nEn god idé er at have din finansiering på plads, således du er klar til, at slå til, når du finder den rigtige andel. Netop fordi markedet går så hurtigt, så er det som regel altid dem, som er bedst forberedt, der får det bedste resultat.\nSøg finansiel rådgivning til at optage lån og gennemgå regnskaber på den pågældende forening du kigger på, så er du grundigt klædt på. En finansielle rådgiver kan indhente et boliglån, der i de fleste tilfælde er langt bedre end hvad man typisk selv ville kunne opnå i banken. Vigtigst af alt, kan en finansiel rådgiver, oversætte den enorme mængde data der foreligger i et regnskab eller lånetilbud, til forståeligt dansk.\nLæs mere om hvordan vi sparede et ungt par over 20.000 kr. om året på deres andelsboliglån.\nEn snak med dine potentielle nye naboer er en god måde at få en forståelse for foreningen. De kan give dig gode informationer omkring foreningen og hvad der er godt og skidt. Men vigtigst af alt, så får du også hilst på dine måske kommende naboer.\nHvis du køber andelen som et forældrekøb, så sørg for at tjekke vedtægterne om det er tilladt. I nogen foreninger er det nemlig andelshaver selv der skal bebo andelen. Derfor kan det være at du i stedet skal låne dit barn pengene for, at det kan lade sig gøre.\nDu kan læse en uddybende artikel omkring forældrekøb og hvad du skal være opmærksom på her.\nEndeligt, så er der 1. januar 2014 indført ny lov vedrørende gennemsigtighed på andelsboligmarkedet og andelsboligkøb. Det indebærer blandt andet større gennemsigtighed og en udvidelse af oplysningspligten. Det vil sige at du skal have udleveret nøgleoplysninger og administrator besvarelse. Skemaet om andelsforeningen indeholder blandt andet grundlæggende oplysninger om andelsforeningen, foreningens drift, udlejningsvirksomhed og vedligeholdelse, samt enkelte oplysninger om finansielle forhold.\n"Vores oplevelse med Bomae har udelukkende været god. De har været professionelle og hurtige - og var i stand til at se vores behov med det samme. Vi har fået en årlig besparelse på over 25.000 kr på en enkel omlægning af vores andelsboligbanklån. Vi har allerede anbefalet Bomae til venner og bekendte."\nFå tilbud fra en rådgiver nu\nBesparelse på op mod 250.000 kr.


Hovedpude til folk med briller - ELEKTRONISTA\naf\tLeif Bomberg torsdag, februar 1, 2018\nLaySee er omsider en pude designet specielt til brillebærere. Nu bliver stellet på dine briller ikke smadret eller bøjet, når du studerer skærmen på din mobil eller tablet, mens du ligger ned.\når man tænker på, hvor mange hundrede millioner mennesker verden over, der bærer briller, kan man undre sig over, at ingen har opfundet denne særlige pude før.\nI hvert fald hævder fabrikanterne af The LaySee Pillow, at de står med verdens første hovedpude til dig, der har briller.\nLaySee har den udprægede fordel, at du nu kan ligge med hovedet hvilende og brillerne på – og bruge din tablet eller smartphone. Ikke noget med skæve og forvredne stillinger. Bare hvile, afslapning og en god udsigt til tingene. Ligegyldigt om du er nær- eller langsynet.\nAlt efter, hvordan du ser på det, ligger LaySees meget åbenlyse hemmelighed i to forhøjninger med en fordybning, hvor du lægger øre og brille i. Eller er det en lidt tykkere hovedpude, der er delt midt over med en ergonomisk formet kløft?\n”Dalen” forhindrer, at brillestellet kommer under pres fra underlaget. Designet er samtidig udformet, så hoved og nakke ligger ergonomisk korrekt, når du vil hvile.\nSelve puden er fremstillet af materiale, der kan opføre sig som ”memory skum.” Det husker, hvordan du lå helt perfekt sidste gang, du tog dig en morfar på sofaneseren eller bare blev i din seng noget længere end sædvanligt.\nPudens overflade er af 100 pct. naturligt latex, der er antibakteriel og ikke belaster brugeren i sit åndedræt. Betrækket er blødt, smidigt og køligere at lægge hovedet på end linned. Det kan tages af og vaskes i maskinen.\nDen første produktion af LaySee Pillow var åbenbart alt for lille, for puden blev udsolgt på få dage. Nu kan du sikre dig et eksemplar fra næste omgang ved at forudbestille for 80 USD – knap 500 kroner. Det er 20 USD under den normale handelspris.\nlaysee, pude for brillebærere\tKommentarer


Det vigtigste | Nyt Liv\nNæste indlæg: Se lige ud!Forrige indlæg: En fuld helbredelse\nUgens vidnesbyrd, uge 39 2021. 1 Joh 5,12.\nDu og jeg bliver stillet over for mange valg her i livet. Der er mange vigtige afgørelser, der skal træffes. Mange mennesker når langt her i livet med deres afgørelser.\nVi skal vælge arbejde, vi skal vælge livsledsager, og meget mere skal afgøres for os; men alt dette skal dog engang forgå. Det er blot noget, vi skal vælge for vort liv her på jorden. Men en dag vil alt dette forsvinde – og hvad så? Har vi så gjort det allervigtigste valg? Nemlig at følge Jesus.\nDer fortælles os klart her, hvem der har livet, og hvem der ikke har livet. Der er altså ingen gylden middelvej. Og derfor er det så vigtigt for os, at vi får valgt ret her i livet, mens det endnu er nådetid. Det er nemlig ikke lige meget, hvem vi har valgt at følge.\nVi må søge Herren, mens han er at finde, kalde på ham, mens han er nær (Es 55,6).\nRelaterede emner: Hverdagskristendom, omvendelse, prioriteringer, Synd og tilgivelse


Videncenter - GA Pet Food Partners\nVelkommen til Pet Food Knowledge Center\nVidencenteret er oprettet for at give en platform, der leverer den nyeste kæledyrsfoderindsigt leveret af et team af eksperter.\nWebstedet er oprettet for alle, der er interesseret i selskab med foder til kæledyr, fra kæledyrsejere, ejere af dyrehandlere eller ejere af kæledyrsmærker. Hvert indlæg er designet til at give oplysninger, der er både engagerende og behagelige.\nTak for dit besøg - vi håber du kan lide at læse vores indlæg.\nOpbygning af et mærke til dyrefoder med sociale medier\nUdvalgte indlæg, Videnscenter\nMatt Aiken2021-09-15T12:01:30+01:00tags: BRANDDYREMADSOCIALE MEDIER|\nSociale medier, en af de mest almindeligt anvendte sætninger i moderne tid. Disse platforme er blevet en del af hverdagen med svimlende 4.48 milliarder brugere af sociale medier verden over i juli 2021, hvilket svarer til 57% af den globale befolkning. Dette viser, at sociale medier nu påvirker alle aspekter af livet, både personligt og professionelt. Men hvordan kan du opbygge et mærke til dyrefoder med sociale medier? Denne artikel vil fokusere på, hvordan sociale medier kan drive trafik til online [...]\nGolden Oldies; Ernæring til seniorkatte og hunde\nMatt Aiken2021-08-27T12:13:03+01:00tags: KATHUNDERNÆRINGDYREMAD|\nHvordan er en Senior Pet Food anderledes? Hvalpekure er bredt accepteret i branchen med klart definerede ernæringsretningslinjer. I modsætning hertil er ernæringsbehovet for ældre hunde og katte ikke strengt defineret af FEDIAF, AAFCO eller NRC. På trods af at vores kæledyr bruger proportionelt mere tid kategoriseret som 'senior' eller 'geriatrisk', er deres ernæringsmæssige krav baseret på voksne parametre. Ikke desto mindre kan seniorkæledyr drage fordel af ernæringsændringer, der er skræddersyet til at understøtte de fysiologiske ændringer, der vides at forekomme inden for [...]\nHar killinger brug for en bestemt diæt?\nMatt Aiken2021-09-13T12:19:52+01:00tags: KATFRESHTRUSIONERNÆRINGDYREMAD|\nKræver killinger en bestemt diæt? Killinger har meget at vokse på kort tid, da de generelt anses for at være fuldvoksne af 8-12 måneder gamle. Da killinger vokser og udvikler sig hurtigt, har de forskellige ernæringsmæssige krav til voksne katte. Derfor er det vigtigt at sikre, at deres specifikke kostbehov opfyldes for at understøtte sund vækst. Fodring af en voksen kost for tidligt kan påvirke deres udvikling og føre til langsigtet [...]\nMatt Aiken2021-08-16T08:49:25+01:00tags: KATHUNDDYREMAD|\nDe fleste kæledyrsejere betragter deres kæledyr som en del af familien med en stor mængde bevidst om deres kæledyrs helbred. Men med så mange oplysninger tilgængelige og flere metoder til at shoppe, kan kæledyrsejere finde det udfordrende at kende det bedste sted at købe mad til deres kæledyr. Med dette i tankerne vil denne artikel fokusere på dyrebutikker og hvordan de gavner dyreejere, ændringerne i forbrugernes shoppingvaner, og hvordan uafhængige dyrebutikker hjælper lokale [...]\nHvorfor skal du oprette dit eget Private Label Pet Food?\nMatt Aiken2021-08-23T17:07:19+01:00tags: KATHUNDHUNDE MADDYREMADPRIVAT LABEL|\nFødevareindustrien blomstrer lige nu. Nylig forskning fra PFMA afslørede, at 34 millioner indenlandske ledsagere bor i cirka 17 millioner husstande i hele Storbritannien, mens 85 millioner europæiske husstande ejer mindst et selskabsdyr. Disse tal vil først vokse i de næste par år; Derfor har muligheden for at oprette dit eget mærke til selskabsdyr aldrig været bedre. Denne artikel vil fokusere på Pet Food Market og branchens tendenser [...]\nStore hvalpe - Hvad skal du fodre dem?\nUdvalgte indlæg, Videnscenter, Ikke kategoriseret\nGavin2021-07-28T12:23:43+01:00tags: HUNDHUNDE MADSTOR OPDRÆTERNÆRINGHUNDEHVALP|\nKostkravene til store og små hvalpe varierer noget fra deres voksne modstykker. Med vækst og udvikling, der resulterer i både øgede og nedsatte krav til forskellige næringsstoffer sammenlignet med voksenvedligeholdelse. At imødekomme hvalpens diætbehov gennem en afbalanceret diæt er nøglen til at sikre kort og langvarig sundhed. Selvom voksen kropsvægt vil være betydeligt mere, varierer ernæringsbehovet for en stor race hvalp sammenlignet med mellemstore eller små racer relativt lidt. Når først de er fravænnet, er alle [...]\nKATHUNDHUNDE MADFRESHTRUSIONKORNFRISTOR OPDRÆTNATURALSERNÆRINGDYREMADPRIVAT LABELPRODUKTIONHUNDEHVALPR + DSUPER PREMIUMSUPERFOOD 65\nGennemse flere tags\nSociale medier, en af de mest almindeligt anvendte sætninger i moderne tid. Disse platforme er blevet en del af hverdagen med svimlende 4.48 [...]\nTOPP 5 INDLÆG\nKollagen og kollagenpeptider i foder til kæledyr\nHvilken hundemad skal jeg fodre min hund?\nBetydningen af protein i foder til kæledyr\nHvorfor har min hundemad brug for fiber?\nHvordan fremstilles tørt kæledyrsfoder?


Han gjorde livet på Jorden 300 millioner år ældre\nProfessor Minik Rosing holder meget af at spille amerikansk folkemusik på sin banjo, men han tager den ikke med om bord på »Vædderen«, når den i aften stævner ud på Galathea-ekspeditionen.\nFredag D. 11. AUGUST 2006 KL. 03:30 - opdateret Fredag D. 11. AUGUST 2006 KL. 11:14\n»Der er ingen grund til at genere de andre om bord, vi skulle gerne have det hyggeligt,« siger geologiforskeren, der i den internationale presse er den sjette mest citerede danske videnskabsmand efter navne som Niels Bohr og H.C. Ørsted.\n»Det skyldes nok, at mit speciale, selve livets opståen, er umiddelbart salgbart,« siger Minik Rosing, der har opdaget spor af liv i et 3.800 mio. år gammelt grønlandsk klippestykke, fundet i Isua 150 km nordøst for Nuuk.\nDermed kunne han påvise, at der har været liv på Jorden i form af alger 300 mio. tidligere end hidtil dokumenteret, et arbejde, han har fået bevilling til at forske i de kommende fem år.\nMinik Rosing er søn af den grønlandske tegner og forfatter Jens Rosing og boede, indtil han var tre år, afsondret fra omverdenen ved Godthåbsfjorden, hvor familien avlede rener. Han har fortalt, at han, da han for første gang kørte gennem København, undrede sig meget over, at ingen fangede de saftige duer, der fløj omkring ved Nørreport.\nI dag jager han rensdyr og ryper, når han besøger sine to brødre i Nuuk eller på sine hyppige ekspeditioner til Grønland.\nHan vendte tilbage til landet, da han var blevet student fra Helsingør Gymnasium, og han levede som fanger i en lille bygd, inden han begyndte at studere geologi i København.\nI studietiden kom han i studienævnet, hvor han meget ofte var den, der skar igennem til det væsentligste i en diskussion mellem lærerne og de studerende, så man kunne blive enige.\n»Minik har et meget vindende væsen. Han tramper ind i folk uden at være anmassende. Han er meget lidt stresset, har tid til at høre på folk og er altid positiv over for andres ideer. Han er en god diplomat, men også en stor pædagog, når han underviser eller holder mere populære foredrag,« siger en af hans tidligere lærere og nu kollega lektor Erik Schou Jensen.\n»Han kan formidle selv det mest sublime og vanskelige stof, så man forstår det, og han kan anskueliggøre eventyret i forskningen også over for lægfolk, fordi han fortæller så levende,« fortsætter Erik Schou Jensen.\nNetop formidlingen er meget vigtig for Minik Rosing.\n»Uden den har indsamling af data og forskning ingen værdi, og det betyder meget for éns egen fokusering, at man skal kunne forklare sig over for andre,« mener Minik Rosing.\n»Formidling er en meget vigtig del af Galathea-ekspeditionen sammen med dataindsamling og ikke mindst samværet mellem forskere fra alle mulige fagområder. Det bliver utroligt inspirerende,« siger han.\nSammen med sin kone Tine, der er læge, har Minik Rosing børnene Salik på 20, Johanne på 17, der går i 2. G, og Frederik på 13 år, der går i 7. klasse.\nHan blev med egne ord »chokeret«, da Salik meddelte, at han også vil være geolog. Salik, der har været med sin far på ekspeditioner i Grønland flere gange, begynder på studiet til september, selv om familien var overbevist om, at han skulle være historiker.\nIngen af børnene er med på Galathea-ekspeditionen, men Frederik kommer med, når Minik Rosing senere skal gæsteforelæse et halvt år på Stanford University ved San Francisco, hvor han tidligere har været gæsteforsker, ligesom han var på Harvard University i Boston, mens han studerede.\nHan blev cand. scient. i 1984, hvorefter han var et år på Standford University, inden han tilbage i København blev lic. scient. i 1989. Efter et år som redaktør på Danmarks Radio blev han adjunkt, senere lektor og fra 1999 professor i geologi og geologichef ved Københavns Universitet og leder af Geologisk Museum på Øster Voldgade.\nMinik Rosing har betegnet sig selv som en amatør-eskimo, der kan gøre mere for Grønland ved at forske i København end ved at arbejde deroppe.\nMen han skal helst flere gange årligt til Grønland, hvor han elsker naturen og holder af en god jagt.\nSom søn af billedkunstneren Jens Rosing, bror til maleren Ina Rosing og ven med maleren Per Kirkeby, der har været med som tegner på en af hans ekspeditioner, er Minik Rosing meget optaget af kunst.\nHans egen kreativitet kommer til udtryk, når han laver smykker af sølv og guld, måske med en enkelt sten? Men han interesserer sig også for litteratur og musik.\nMinik Rosing blev tildelt Ebbe Muncks Hæderspris i 2001, Nesornaat, der er den grønlandske fortjenstmedalje i sølv, i 2002 og H.J. Rink Medaljen i 2005.\nOm Minik Rosing:\nMinik Rosing, 49 år, professor i geologi ved Københavns Universitet og leder af Geologisk Museum, er formand for Kommissionen for Videnskabelige Undersøgelser i Grønland, næstformand for bestyrelsen for Arktisk Institut og medlem af Det Kgl. Danske Geografiske Selskabs Råd og af præsidiet for Experimentariet.\nI aften starter Galathea3-ekspeditionen. Den første etape er på 37 dage og går til Færøerne, Grønland og Azorerne. På denne etape er professor Minik Rosing forskningsleder. Ekspeditionen skal efter planen vare i otte måneder med skiftende hold af forskere og mediefolk om bord.


2. Petrus Venerabilis [ca 1090 - 1157] og den ældste koranoversættelse Om den historiske situation i Europa i det 11./12.årh. og om problemer og årsager til det manglende kendskab til arabisk sprog. Om Petrus Venerabilis og grundene til hans interesse for en oversættelse af koranen. Hvordan denne oversættelse kom i stand, hvordan den 400 år senere blev trykt i Zürich, oversat til italiensk og tysk, og i alt holdt sig i over 600 år, trods dens fejl og mangler, indtil den blev afløst af Maracci's oversættelse i 1698. Om denne oversættelses mangler, og den trykte udgaves indhold.\n3. Glossarium Latino-Arabicum Et første tilløb til en ordbog, og en gennemgang af dens mange, tidstypiske mangler.\n4. Raymundus Martini [13.årh.] Tidlige tanker om muhammedanermission, Bacons krav om arabiskkundskaber. Raymundus Martinis fremragede arabiskkundskaber og hans skrifter til brug i missionen.\n5. Raymundus Lullus [ca 1233 - 1316] Raymundus Lullus' personlige historie; hans tanker om muhammedanermissionen og om den sproglige uddannelse af missionærer. Konciliet i Viennes vedtagelse omkr.1310 af oprettelsen af sprogskoler bl.a. i Paris og Oxford.\n6. Vocabulista in Arabico [ordbog. 13.årh.] Om en ordfortegnelse eller ordbog fra det 13.århundrede: hvad man kan sige om dens oprindelse: dens fejl og mangler.\n7. Fra middelalderen til nyere tid Fra 1306 til 1609, først og fremmest i Spanien: kampe med islam, omvendelsesforsøg og inkvisition, og endelig udvisning af alle muslimer fra spansk område.\n8. Pedro de Alcalá [15.årh.] Pedro de Alcalá's Vocabulista og Arte, en ordbog og en grammatik, som blev trykt i Granada i 1505, og var skrevet med henblik på spanske muhammedanermissionærers arbejde i Granada. En grundig gennemgang af dens fortjenester, først og fremmest det interessante, at den behandler den arabiske dialekt som taltes i Granada ved denne tid, - altså ikke det officielle arabisk.\n9. Arabiske studier i Italien ved begyndelsen af de 16.århundrede Overgangen fra middelalder til humanisme og renæssance: en bog trykt med arabiske typer i 1514 i Italien og Leo Africanus i Rom, hans beskrivelse af Afrika. Skikkelser og skæbner, og muhammedanermissionen som går i sig selv.\n10. Wilhelm Postel [1510 - 1581] Postel og hans sproggeni. Hans hovedværker Linguarum XII Alphabetum og Grammatica Arabica; hans senere eventyrlige og fantastastiske skæbne og den politiske historie i hans levetid.\n11. Tidlige arabiske studier i Tyskland Tremellius, Spey, Christmann og deres famlende forsøg på at nå videre med det arabiske.\n12. Joseph Scaliger [1540 - 1609] En polyhistor og hans hovedværk: om alverdens kalendersystemer, - og astronomi.\n13. Begyndelsen til arabisk bogtryk Det første arabiske trykkeri indrettet i Rom i 1580'erne, med Raymundus som trykker, og Avicennas Kanon som mesterværket, - foruden nogle grammatikker. Efterlignes andre steder: Raphelengius i Holland, Peter Kirsten i Breslau.\n14. Thomas Erpenius [1584 - 1624] Erpenius blev den første professor i arabisk ved universitetet i Leiden i Holland, og han grundlagde dets førerstilling i arabiske studier, en stilling som holdt sig i 200 år. Erpenius lagde grundvolden til videnskabelige arabiske studier i Europa. Hans grammatik var eneherskende i flere hundrede år og både den, hans lærebøger og andre værker blev efterlignet i hele Europa. Flere gang i dette kapitel har Fück anledning til mere principielle betragtninger.\n15. Arabiske studier i Frankrig og Italien fra 1620 til 1650. Geografi og grammatik og religiøse bestræbelser på forening af de orientalske kirker med den katolske kirke. Maronitiske kristnes arbejder og den første franske oversættelse af koranen, - siden oversat derfra til andre europæiske sprog.\n16. Jacobus Golius [1596 - 1667] Erpenius' elev og efterfølger på lærestolen i Leiden. Modsat Erpenius rejste Golius i flere år i den arabiske verden, og udover en mængde andre udgivelser, som gjorde den arabiske historie og litteratur kendt i Europa, skrev han et arabisk-latinsk leksikon, som i 200 år skulle blive det almindeligt brugte klassisk-arabiske leksikon, - indtil Freytags ordbog afløste det. Fück gennemgår dette leksikons baggrund meget grundigt.\n17. Samuel Bochartus [1599 - 1667] En anden af Erpenius' elever, - som i lighed med andre søgte at bruge det nyligt vundne kendskab til arabisk som hjælp til at forstå bibelteksterne. Det gamle testamente er skrevet på hebræisk, som er nært i slægt med arabisk, og de mange sproglige problemer dér, har man søgt at løse gennem studier i det arabiske ordforråd. Bochartus skrev et stort værk om dyrenes navne i det gamle testamente, Hierozoicon.\n18. Eduardus Pocockius [1604 - 1691] Også i England var det mest for bibelforskningens skyld at man studerede arabisk. Pocock havde rejst og arbejdet i orienten, og blev så professor i Oxford i 1636. Her medvirkede han til den mangesprogede bibeludgave man da udgav (London Polyglotten), han udgav desuden arabiske bøger med latinsk oversættelse. Mest kendt blev hans Specimen Historiae Arabiae, som er et udtog af den arabiske historie, - nogle mindre væsentlige tekster, men nogle meget værdifulde kommentarer - som i over 200 år skulle få stor indflydelse på vesterlandets forståelse for den arabiske verden, dens kultur og religion.\n19. Arabiske studier i Tyskland i det 17.århundrede Arabiske studier i Tyskland haltede meget bagefter de øvrige landes, og blev mest bedrevet af teologer, som bibeskæftigelse. En læge, Elichmann, forfattede et skrift, som senere udgaves af Salmasius, som også udgav en bog om arabiske lægebøger. En reformert teolog, Hottinger, udgav en vigtig bog, Promptuarium, med arabisk litteraturhistorie og bibliografi., - samt en kirkehistorie, baseret på arabiske kilder. Katolske teologer beskæftigede sig endnu mindre med arabisk. Meninski gik fallit på at udgive sin fremragende tyrkiskordbog og Podesta skrev nogle ubetydelige værker.\n20. De første Koranudgaver Osmannerrigets tiltagende svaghed i slutningen af 17.århundrede giver europæerne et pusterum, hvor de evner at se mindre følelsesladet på islam og koranen. Endnu i 1650'erne var det af paven forbudt at trykke koranen, men nu udkommer der to udgaver lige efter hinanden: Hinckelmanns i 1694, men først og fremmest Marracci's i 1698, med oversættelse, kommentar og gendrivelse af islam.\n21. Et mellemspil (Negri und Dadichi) Om to farverige skikkelser Salomo Negri og Carolus Dadichi, som i mangel af bedre kræfter måtte hjælpe med arabiskundervisningen, samt meget andet i Europa i årtierne omkr. år 1700.\n22. Arabiske studier i den tidlige oplysningstid Noget afgørende skete med oplysningstiden, hvor man begyndte at interessere sig for arabiske studier for deres egen skyld - og ikke blot som underafdeling af teologi og bibelvidenskab. Det var begyndt med en lidt naiv men fashionabel interesse for Kina i det 17.århundrede, først og fremmest i det dannede borgerskab, senere smittede det i det 18.årh. også af på de arabiske studier. Milepæle blev d'Herbelots 'Orientalske bibliotek' fra 1697 og A.Gallands oversættelse af 1001 nat i 12 bind fra 1704 - 1717. Med Adrianus Relandus så man de første tilløb til et nuanceret syn på islam. Leibniz (og mange oplysningsfolk med ham) så Muhammed som en forkynder af den naturlige religion, og i 1730 trykkes en roman af en Boulainvilliers, hvor Muhammed er helt og forkynder af en fornuftsreligion. Georg Sales koranoversættelse til engelsk fra 1734 var et stort fremskridt, og navnlig den Prelimininary Discourse, som indledte den, blev hurtigt oversat til andre sprog, og var både begyndelsen og en væsentlig kilde til reel og upolemisk viden om islam og koranen de næste hundrede år.\n23. Albert Schultens [1686 - 1750] - i Leiden i Holland, var en overgangsskikkelse, for hvem de arabiske studier stadig hovedsagelig havde interesse som hjælpevidenskab til studiet af bibelens gamle testamente. Fück skriver i den anledning nogle væsentlige betragtninger over, hvad man kan, og ikke kan, bruge sammenlignende sprogvidenskab til, fx også når det gælder at tyde det gamle testamentes ofte meget ødelagte hebræiske tekst.\n24. Johann Jakob Reiske [1716 - 1774] - var til gengæld, ifølge Fück, den første som studerede arabisk for det arabiskes egen skyld, uden interesse hverken for andre semitiske sprog eller for eventuel gavn for de bibelske studier. Reiske skrev sine erindringer, som fortæller en meget dramatisk og tragisk historie om en mand, som stædigt forfulgte sine mål, miskendt både af fagfæller, som Schultens, og af teologer. Han banede afgørende nye veje i fortolkningskunsten, og placerede den arabiske historie som en del af universalhistorien, og forlangte at man værdsatte den som sådan. Hans interesser var de arabiske historikere, og han var i øvrigt en dygtig græsk filolog tillige med.\n25. Maroniter og sprogdisciple En forholdsvis død periode fra omkr.1690 til omkr.1750, hvor det synes som om de arabiske studier skulle uddø både i protestantiske og katolske lande. Det væsentligste katolske bidrag var en række kataloger over de store håndskriftsamlinger [Vatikanet, Eskorial, m.fl.] og så et fascinerende mellemspil i Paris og i Wien, hvor jesuitter holdt skole for unge drenge, med grundig sproglig og almen dannelse, med henblik på at de som voksne at skulle drive mission. Disse 'sprogdisciple' kan følges i den senere historie i Fücks bog.\n26. Sir William Jones [1746 - 1794] William Jones var uddannet jurist og en kendt skikkelse i England, ved sin oversættelse af 'asiatiske' digte, som snart blev oversat til tysk og som blev begyndelsen til 'den æstetiske værdsættelse af den arabiske digtning, som nåede sit højdepunkt i romantikken, og som i midten af det 19.århundrede skulle blive afløst af den grammatiske og så af den historiske tilgang'. Fück gennemgår lærerigt de problematiske sider af Jones' 'asiatiske digte'. I 1783 blev William Jones udsendt som dommer til Bengalen i Indien, hvor han, sammen med andre, blev banebrydende for Europas kendskab til Indien og det nyopdagede oldindiske sprog sanskrit. Som mere digter end forsker var det skønheden i den orientalske poesi som fængslede ham, men som jurist iværksatte han fx også et oversættelses- og sammenfatningsprojekt af hinduisk og muslimsk lov i Indien. Han og hans fæller grundlagde Asiatic Society of Bengal, hvis 'Asiatick Researches' var stærkt fremmende for den orientalske begejstring i Europa. Hans historie tilhører ellers mest den indiske filologi, hvor han tilgæld var helt afgørende.\n27. College of Fort William [Indien] Efter at guvernørerne Warren Hastings og Lord Wellesley havde forsøgt at få det ostindiske kompagni interesseret i en mere alsidig uddannelse af sine ansatte, lykkedes det først i år 1800 at få oprettet College of Fort William, som en - udelukkende - sprogskole. Her virkede i en årrække udenlandske og indfødte sproglærere, og en rig oversættelses- og udgivervirksomhed fandt sted. Fück gennemgår denne virksomhed ret så detaljeret. Fra 1820erne gik skolen tilbage (blev lukket i 1854), - den dybere årsag var 'et almindeligt skifte i synet på værdien af de orientalske studier. Hvor man tidligere havde betragtet Indien i det forklarede, sværmeriske lys, hvori oplysningstiden og romantikken så alt fra orienten, så skete der nu et tilbageslag under indtryk af den prosaiske virkelighed'.\n28. Silvestre de Sacy[1758 - 1838] Trods Englands ovennævnte afgørende betydning for de orientalske studier, blev det dog Frankrig, hvor oplysningstankerne havde virket mest radikalt frigørende (fra navnlig kirke og teologi), som fik førerstillingen ved århundredskiftet, gennem Silvestre de Sacy. Desuden nødvendiggjorde Frankrigs politiske interesser i orienten studier af orientalske sprog. På Langlès foranledning oprettedes i 1795 en skole for de levende orientalske sprog, - bl.a. til uddannelse af tolke. Her blev de Sacy i 1795 ansat som professor i arabisk, og han omformede skolen til en lærd anstalt, hvorfra han udøvede en altafgørende indflydelse på et væld af områder, og over hele Europa. Hans arabiske grammatik og arabiske tekstsamling blev standardværker, og Fück opregner i dette lange kapitel et væld af detaljerede biografiske og bibliografiske oplysninger om de Sacy selv, samt om hans talrige elever. Og midt i det hele: en arabisk stemme hæver sin kritiske røst, og en tværkontinental videnskabelig dialog finder sted.\n29. Josef von Hammer-Purgstall [1774 - 1856] Som det foregående, er også dette kapitel fyldt med detaljerede bibliografiske oplysninger, - navnlig om indholdet i den udgivelse, 'Orientalsk Guldgrube', som Hammer-Purgstall stod for i årene 1809-1818, og hvormed han - trods sine egne videnskabelige mangler, - fik afgørende indflydelse på, at de orientalske studier også i Tyskland fik deres selvstændige plads, uafhængig af teologi og kirke. Han har 'forkyndt et nyt billede af orienten i Tyskland, på et tidspunkt, hvor de arabiske studier truede med at komme ind i en blindgyde.'\n30. Georg Wilhelm Freytag [1788 - 1861] - skrev et arabisk-latinsk leksikon, som pga sin fyldighed brugtes endnu på Fücks tid (1955). Desuden udgav han en samling arabiske ordsprog, samt en fremstilling af den arabiske versekunst, som ligeledes holdt sig til Fücks tid.\n31. Heinrich Ewald [1803 - 1875] Var en kendt gammeltestamentler, og nævnes vist egentlig kun her, i den arabiske sammenhæng, fordi både Nöldeke [kap.52] og Wellhausen [kap.55] 'livet igennem vedkendte sig ham som deres lærer'. Han gjorde et stort forarbejde til den (sammenlignende) semitiske sprogvidenskab.\n32. Friedrich Rückert [1788 - 1866] 'Hvor den spekulative sprogfilosofi allerede med Ewald var blevet indført i de arabiske studier, så kom med Friederich Rückert romantikkens ånd til fuld udfoldelse'. Han beskæftigede sig udelukkende med den orientalske digtekunst, 'hvis væsen han med den ægte romantikers usvigelige instinkt intuitivt fattede og vidste at gengive med uforlignelig sprogfornemmelse i tyske vers. Hans oversættelse af … Hamasa … og fortyskning af Hariri…tilhører den tyske litteratur.'\n33. Edward William Lane [1801 - 1876] Forfatter til 2 klassikere: 'En beretning om de moderne ægypteres sæder og skikke' fra 1836, - kendt langt ud over de arabisk-interesseredes kredse, samt et (ufuldendt) ordbogsværk af monumentale dimensioner: over 3000 sider, ca 75% af stoffet, minutiøs gennemgang af arabiske ord, deres betydning, og med henvisninger til de arabiske, persiske og tyrkiske ordbogsværker, som han har øst af.\n34. Heinrich Leberecht Fleischer [1801 - 1888] Fleischer var sin tids største arabist, og med ham blev Leipzig førende på dette område. Han var 'rationalist' og uinteresseret i al mystik, analytiker, og med manglende anlæg for syntese. I dette detaljerede kapitel redegøres for Fleischers indsats, som tilsyneladende først og fremmest var indirekte, - som akademisk lærer. Hans udgivelser var detailundersøgelser, og samlinger af sådanne undersøgelser. Fleischer var stærkt medvirkende ved dannelsen af det Tyske Orientalske Selskab, - Deutsche Morgenländische Gesellchaft, - og ved redigeringen af dets tidsskrift og det udgivelser.\n35. Historismens indtog i de arabiske studier Den historiske betragtningsmåde fik en meget stor betydning for de arabiske studier, men det tog lang tid for den at sætte sig igennem overfor romantikkens orientbillede, som ganske anderledes talte til fantasi, ånd og sjæl. Abraham Geiger blev en forløber for historismen. Han var opvokset i den ortodokse jødedom, men blev leder af den tyske reformjødedom, og fik igennem den udvikling en særlig forståelse for historiske processers væsen, som han brugte i nogle store værker, om bibeltekstens historie indtil afslutningen af talmud, samt om koranens afhængighed af jødedommen. - Også Gustav Weil var jøde og skrev nogle grundlæggende værker om islams historie som til dels stadig står ved magt.\n36. Aloys Sprenger [1813 - 1893] Sprenger tilbragte en snes år i Indien, hvor han var rektor for madrasaen i Delhi, hvorfra han forestod mange og vigtige udgivelser, bl.a. i serien Bibliotheca Indica, - oversættelser og tekstudgaver. Han skrev en Muhammedbiografi, som i et halvt århundrede 'beherskede det dannede Tysklands billede af islam'.\n37. William Muir [1819 - 1905] Muir skrev, til dels på grundlag af Sprenges materialer, men med en helt anden, absolut selvstændig synsvinkel, en Muhammedbiografi i 4 bind, som sammen med to andre værker danner en sammenhængende fremstilling af islams historie frem til slutningen af 16.århundrede, som blev meget udbredt i den engelsk-sprogede verden.\n38. Reinhart P. Dozy [1820 - 1883] Dozy, som var professor ved universitet i Leiden, Holland, var den, som stillede studier af det mauriske Spaniens historie på fast grund. Indtil da var det romantiske sværmerier af Chateaubriand, Murphy og Washington Irving, som havde bestemt billedet, nu kom der gennem tekstudgivelser og samlede fremstillinger fast grund under studierne. Han udgav desuden et ordbogstillæg, som blev et vigtigt redskab i den arabiske filologi.\n39. Michele Amari [1806 - 1889] Amari var søn af en sicilianer, og 'hvad Dozy gjorde for den spanske histories mauriske periode, det gjorde Michele Amari for Siciliens historie under det arabiske herredømme', - ved tekstudgivelser og samlede fremstillinger.\n40. Alfred von Kremer [1828 - 1889] Østrigeren Kremer tilbragte mange år i orienten: Syrien, Libanon og Ægypten, inden han vendte tilbage til Wien. Han skrev i denne periode nogle afgørende bøger, bl.a. om Ibn Khaldun, om kulturhistorie, samt en 'Skildring af de herskende ideer i islam', som udmærker sig ved deres dybsindighed og rigdom på iagttagelser. Han indsamlede mange håndskrifter i denne lange periode.\n41. Samlinger af arabiske håndskrifter De fremskridt, som de arabiske studier oplevede i det 19.årh. skyldtes bl.a. den store rigdom af materiale, af håndskrifter, som efterhånden var kommet til Europa. Fück gennemgår i dette kapitel i oversigtsform, samt i tal og navne, hvordan de europæiske håndskriftsamlinger voksede.\n42. Wilhelm Ahlwardt [1828 - 1909] Ahlwardts største og blivende indsats, var frugten af 20 års arbejde: et katalog i 10 bind over håndskriftsamlingerne på biblioteket i Berlin: minutiøst og med en nøjagtig indholdsangivelse af hvert værk. Det skulle være et forarbejde til en arabisk litteraturhistorie. Han var 'den sidste af romantikerne blandt arabisterne', og udgav også digte i oversættelse.\n43. Charles Rieu [1820 - 1902] Mange samlinger blev i disse år katalogiserede: Wien, München, Gotha, India Office, Paris, - men kun Charles Rieus katalog over 1300 nytilkomne håndskrifter på British Museum, kunne måle sig med, hvad Ahlwardt gjorde for Berlins museum. Han sluttede som professor i Cambridge.\n44. Ferdinand Wüstenfeld [1808 - 1899] De store tilgange af håndskrifter til bibliotekerne, samt disses katalogisering, medførte også en omfattende udgiveraktivitet. At de mange som hermed bidrog til at gøre teksterne alment tilgængelige, indtager Wüstenfeld er særplads pga hans udgavers kvalitet, samt udgivelsen af nogle meget benyttede opslagsværker til kronologi og biografi.\n45. Arabiske studier i Rusland fra 1850 til 1880 En oversigt over universitetet i Skt.Petersborgs første årtier, hvor jøden Daniel Chwolsons arbejder med sabierne synes at indtage en særstilling. Andre af hans arbejder havde et mere fantastisk indhold. Ægypteren Md. 'Aiyad at-Tantawi underviste i arabisk og Kasem-Bek i persisk.\n46. Arabiensrejsende Arabiens isolation og det deraf følgende ukendskab til selve landet og dets indbyggere, blev afhjulpet af rejsende og deres beretninger. Richard Burton besøgte Mekka og havde et udstrakt kendskab til hele den islamiske verden fra Indien til Vestafrika, - hvad der kom noterne til hans oversættelse af 1001 nat til gode. Andre rejsende var Matzan, Wrede, Keane og Hurgronje, - men med Charles Doughty og hans Travels in Arabia Deserta som det absolutte højdepunkt, hvad videnskabeligt udbytte angår.\n47. Arabiske studier i de nordiske Lande fra 1850 til 1900 Tornberg i Sverige, som udgav Ibn al-Atirs Krønike i 14 bind, Caspari i Norge, som skrev en arabisk grammatik, som fik vid udbredelse, - samt Mehrens i Danmark, som skrev en bog om arabernes talekunst, som endnu ikke  er erstattet af noget bedre.\n48. Arabiske studier i Frankrig fra 1840 til 1870 Med Ernst Renan, senere mest kendt for sin bog om 'Jesu liv', holdt historismen sit indtog i de orientalske studier i Frankrig. Han skrev om Averroës og om de semitiske sprogs historie, og tog initiativ til udgivelsen af arabiske indskrifter, - men senere vendte han sig til bibelske studier, uden at komme tilbage til det orientalske. Kapitlet beskriver nogle andre mere specialiserede forskeres arbejde, - men fortæller også om udforskningen af den arabiske astronomi, matematik og naturvidenskab, - samt af den jødisk-arabiske litteratur, og af den jødiske sekt karæernes historie.\n49. William Wright [1830 - 1889] 'Med grundlæggeren af Cambridgeskolen, William Wright…..begynder den nyere britiske arabistik'. Hans grammatik står i senere bearbejdelser stadig ved magt. Han udgav talrige værker indenfor de syriske studier, og hvad det arabiske angår, var hovedværket hans udgave af Mubarrads Kamil. Han var en fremragende underviser, udgav materialer til undervisningen og prøvede at vække interesse for den sammenlignende sprogvidenskab. Her omtales summarisk også E.H.Palmer, som bl.a. oversatte koranen til Max Müllers Sacred Books of the East.\n50. William Robertson Smith [1846 - 1894] - var skotte, og arbejdede i Aberdeen, indtil han mistede sin stilling pga. sin tilslutning til 'bibelkritikken'. Han kom til at efterfølge både Wright og Palmer i Cambridge, og er mest kendt for sine bøger om 'Slægtskab og ægteskab i det ældste Arabien' og 'Semiternes religion'.\n51. Michael Jan de Goeje [1836 - 1909] Det opsving for de arabiske studier i Holland, i Leiden, som var begyndt med Dozy, tog nu et stort skridt fremad med de Goeje, som i talrige tekstudgaver indførte de fra den klassiske filologi kendte metoder til tekstkritik og tekstudgivelse i arabistikken. Det største værk var den store udgave af Tabari, som en internationalt sammensat gruppe af lærde under de Goejes ledelse udgav i 15 bind i årene 1879 - 1901. Fück gennemgår detaljeret denne udgivelses data.\n52. Theodor Nöldeke [1836 - 1930] 'Nöldeke ydede på vidtstrakte felter som sprog- og sagforsker, som udgiver, oversætter, grammatiker og kritiker et så omfattende og værdifuldt arbejde, at han må gælde som den betydeligste tyske orientalist på den tid'. Hans 'Koranens historie' fra 1880 lagde fast grund under alle fremtidige studier vedrørende koranens opståen, samling og overlevering. Senere skrev han en mandæisk og en syrisk Grammatik. Fück bruger godt anvendt plads på at beskrive de egenskaber ved Nöldekes indstilling til forskningen, som gør, at hans arbejder stadig har blivende værdi.\n53. Ignazio Guidi [1844 - 1935] 'Hvad Nöldeke var for Tyskland, det betød Ignazio Guidi (1844 - 1935) for Italien. Han var … positivist, skarpsindig og mistroisk overfor spekulationer og hypoteser. Begges arbejdsområde rakte langt ud over det semitiske…. .Studiet af de orientalske kirker og deres litterære mindesmærker, hvad enten det var på koptisk, syrisk, arabiske eller ætiopisk, stod Guidi nær, - opvokset, som han var, med kirkefædrene og velbevandret i det romerske pavedømmes historie'. En række mere specielle udgivelser opregnes.\n54. Viktor Rosen [1849 - 1908] Rosen endte som professor ved universitetet i Skt.Petersborg, og 'det opsving, som de arabiske studier tog i Rusland efter 1870, er nært knyttet til navnet Baron Viktor Romanovi? Rosen'. Var medarbejder på Tabari-udgaven i Leiden og grundlagde det første rusiske fagtidsskrift for orientalske studier. Tiesenhausen, som var mønt-forsker, var samtidig med Rosen.\n55. Julius Wellhausen [1844 - 1918] Wellhausen var begyndt som teolog, hvor han havde haft revolutionerende betydning for kildekritikken i de 5 mosebøger. Han kom til de arabiske studier 'med det formål, at lære det vildskud at kende, hvorpå tora-kvisten er blevet podet af præster og profeter', - altså lære den før-islamiske arabiske hedenskab at kende. Det fandt han bl.a. i digtningen (som ellers ikke interesserede ham) og han skrev en række værker om arabisk historie og 'Rester af arabisk hedenskab', som fik stor betydning. 'Endnu i dag er Wellhausens vægtige bog ['Det arabiske rige og dets fald', 1902], den mest imponerende fremstilling vi har af islams politiske historie indtil Umayadernes undergang.'\n56. Ignaz Goldziher [1850 - 1921] Goldziher var ungarsk jøde og havde fået en talmudisk oplæring, foruden sin tids gængse. På denne baggrund blev det idehistoriske, kultur- og religionshistoriske tilgange til stoffet, som havde hans store interesse, og han skrev nogle kontroversielle værker om myter i det gamle testamente, inden han gjorde sin hovedindsats i de islamiske studier. Disse koncentrerede sig om islamisk teologi, dens historie - som han for første gang indskrev i den politiske historie. Den religionshistoriske udforskning af islam måtte dermed tages op igen. I sit alderdomsværk 'Retninger indenfor den islamiske koranfortolkning', behandler han fortolkningshistorien fra den tidligste begyndelse til Goldzihers egen tid, 1920. 'Han havde en større indvirkning på islamstudiernes gang, end nogen anden af sine samtidige og har på afgørende måde udstukket kurs og udviklingsretning for forskningen'.\n57. Christian Snouck Hurgronje [1857 - 1936] 'Goldzihers banebrydende arbejder på de islamiske studiers område, blev på det fineste suppleret af hollænderens Snouck Hurgronje….. [som] viste, at den tørre kasuistik, man finder i fiqh, var en facade, bag hvilken skjulte sig en sej kamp mellem den ideale…retsnorm..og.. sædvaneretten. Dermed gav han plads til den religions- , rets- og kulturpolitiske forståelse af de arabiske retsbøger.' - Hurgronje var i 17 år aktiv i den hollandske kolonialforvaltnings sammenhænge, og skrev også om Indonesien og fx Atjèher-folket dér. Hans sluttede som professor i arabisk i Leiden.\n58. Eduard Sachau [1845 - 1930] Sachau er kendt for sin udgaver: af en arabisk bog om fremmedord i arabisk, af Biruni, samt især: af Ibn Sa'ds store 'klassebog'. Denne sidste arbejdede han, sammen med en række andre, på i over 25 år. Desuden skrev han en 'Rejse til Syrien og Mesopotamien', samt udgav forskellige syriske skrifter.\n59. August Müller [1848 - 1892] - skrev disputats indenfor den arabiske digtning, men hans næste større værk var en 'De græske filosoffer i den arabiske overlevering', - et bidrag til naturvidenskabens historie i islam. Fück fortæller om trykningen af værket, i Kairo, og de problemer det medførte. - Senere skrev Müller en historisk fremstilling af 'Islam i Østen og Vesten', som trods sine mangler blev standardværk blandt det læsende publikum i Tyskland i næsten 50 år.\n60. Arabiske studier i Tyskland fra 1870 til 1900 Et meget teknisk og tørt kapitel, om en række mindre skikkelser i de arabiske studier: Loth, Spitta, Vollers, Jahn, Socin m.fl. Her forskes i arabiske dialekter, fremmedord i arabisk, i syrisk, og der udgives arabiske værker.\n61. Bibliograferne Ligeledes et tørt og teknisk kapitel, hvor der omtales de forsøg, - som til sidst måtte opgives, - på at holde sammen på hvad der fandtes af fx europæisk litteratur om arabisk, arabiske studier etc. Herunder også mere specielle bibliografier: om lægevidenskabelig litteratur, om oversættelser af de græske forfattere etc.\n62. Arabiske studier i Frankrig fra 1870 til 1914 'Medens det andre steder fortrinsvis var på undersøgelsen af de religiøse og politiske ideer i islam og islams historie man havde anvendt den historisk-kritiske metode, så rettede de franske forskere i langt højere grad deres blik på de samfundsmæssige fænomener, på stammer, grupper, forbund, ordner og broderskaber, og bragte derigennem et righoldigt materiale til veje, som vil have stor betydning for en fremtidig 'islams sociologi'. - Dette kapitel omtaler desuden forskning, foretaget i Nordafrika, Madagaskar og østasien, mm.\n63. Arabiske studier i Østrig fra 1870 til 1914 Her opregnes og bedømmes en række skikkelser blandt Wiens orientalister, - med David Heinrich Müller, som den mest markante. Han udgav afdøde Siegfried Langers rejsenoter fra Sydarabien, og kom selv til at lede en ekspedition dertil, hvorfra han udgav bøger om Mehri- og Sokotrisprogene. Et mindre heldigt sidespor var hans bøger om Hammurabis lov og hans dér udviklede teser om Abrahams rolle i retshistorien. Hans styrke lå i filologien og leksikografien.\n64. Alois Musil [1868 - 1944] Alois Musil var en farverig skikkelse: opdagelsesrejsende i den arabiske verden: Syrien, Nordarabien og Mesopotamien. Hans opdagelse af slottet Qusair 'Amra fra det 8.årh. vakte efter den første skepsis betydelig opsigt, og han udgav en rækker værker som for første gang detaljeret og pålideligt redegjorde for disse områders geografi, topografi. Efter et års rejse sammen med Rwala-beduinerne, udgav han en 'Rwala-beduinernes sæd og skik', som udover det topografiske indhold også gav et enestående indblik i beduinernes levemåde og tankesæt.\n65. Arabiske studier i Spanien fra 1870 til 1914 I Spanien var arabiske studier motiverede af interesse for Spaniens egen historie, og spørgsmålet om, hvilken rolle de 800 års arabiske herredømme dér havde haft i landets udvikling. Efter megen almindelig humanistisk interesse, begyndte Dozy i Holland (!) og Codera i Spanien en mere videnskabelig udforskning, men højdepunktet i Spanien nåedes med Ribera, hvis interesse samlede sig om den arabiske digtnings evt. indflydelse på troubadurdigtningen og på Dantes guddommelige komedie. Hans fremragende efterfølger Palacios skrev om spansk sufisme og islamisk religiøse idehistorie.\n66. Martin Hartmann [1851 - 1918] - kæmpede i Tyskland for indrømmelsen af betydningen af en særskilt islam-videnskab, - sådan som man allerede i Frankrig havde indrettet lærestole for den. Hans vidtstrakte interesser, især for det folkelige og det samtidige gjorde hans indsats forskellig fra den etablerede arabiske videnskab, og kun i udlandet forstod man hans betydning.\n67. D.S.Margoliouth [1858 - 1940] Efter en mindre betydningsfuld periode i det 19.årh. oplevede de arabiske studier i Oxford en ny opblomstring med Margoliouths ansættelse som professor i arabisk i 1889. Hans hovedindsats var tekstudgaver, som opregnes i dette kapitel. Margoliouth var muligvis den første som sammenlignede islam med mormonismen, som senere Eduard Meyer gjorde det systematisk i en bog fra 1912 (se noten i kapitlet).\n68. Arabiske studier i Cambridge fra 1890 til 1914 I Cambridge havde Rieu [kap. 43] efterfulgt Robertson Smith [kap.50], og kapitlet nævner en række lærde: Bevan, Lyall, Krenkow, før det når frem til nogle strålende skikkelser i den angelsaksiske verden: E.G.Browne og R.A.Nicholson, som omtales lidt for summarisk. Den første, 'Persiske Browne', udgav efter en længere rejse i Persien en klassisk rejseberetning og i Cambridge forfattede han en persisk litteraturhistorie i 4 bind, den første af sin art. Nicholson er kendt som den utrættelige oversætter af Rumi, samt for en længere række skrifter som åbnede Europas forståelse for islams mystik, for sufismen, metafysikken…;\n69. E.D. Ross [1871 - 1940] og Th.. W. Arnold [1864 - 1930] Med åbningen af School of Oriental Studies i 1917, kom London langsomt med i de orientalske studier, - med Ross som prof. i persisk, og senere Arnold i arabisk. Denne sidste skrev en 'Islams forkyndelse' og beskæftigede sig (som den første?) indgående med mu'taziliterne. Efter en bog om kalifatet, som fik stor udbredelse, skiftede hans interesseover til kunsthistorien.\n70. D. B. Macdonald [1863 - 1943] Uddannet i England, blev MacDonald den første betydelige arabist i Amerika. Han underviste på et teologisk seminarium, Hartford i Connecticut, og skrev bl.a. for kommende missionærer. 'I alt dette var han hverken ensidig eller intolerant, men betragtede det som et paradoks i en missionærs liv, at måtte elske det folk, han arbejdede iblandt, samt dets livsførelse, også selv om han søgte at ændre den'. Han skrev om muslimsk teologi, om 'den religiøse indstilling' i islam, - samt om 1001 nats overleveringshistorie.\n71. Arabiske studier i Schweitz fra 1870 til 1914 Heinrich Steiner fra Zürich, skrev i 1865 en bog om Mu'taziliterne, som fik varig indflydelse på udforskningen af den islamiske åndshistorie. I Basel virkede Adam Mez, hvis bog 'Islams Renaissance' fra 1922 blev oversat til mange sprog: en fremstilling af alle sider af den islamiske kultur i det 10.årh. Andre navne var Shulthess, og Jean-Jacques Hess, hvilken sidste ved selvsyn erhvervede sig et enestående kendskab til de centralarabiske beduiners levevis. Heinrich Suter var en stor kender af arabisk matematik og astronomi.\n72. Max von Berchem [1863 - 1921] - var grundlæggeren af den arabiske epigrafik, læren om indskrifter, og størstedelen af hans virke handlede herom.\n73. H. Lammens og Beiruterskolen [1862 - 1937] Fück beskriver den 'hyperkritiske' tendens, der gennemtrængte mange universitetsstudier ved begyndelsen af det 20.årh. Her var jesuitten Lammens en fremragende repræsentant, og efter hans gennemgang af materialet om Muhammed, om hans nærmeste medarbejdere, om koranen, etc, er der ikke meget historisk pålideligt tilbage, andet end en historisk roman, sammenvævet ud fra koranen, hvis vage hentydninger er det eneste historisk pålidelige i hele sirr. - Andre jesuitiske lærde var fx Cuche, Belot, Cheikho og Salhani. Cheikho 'var tilbøjelig til at overvurdere kristendommens indflydelse i det før-islamiske Arabien' og Fück giver ham nogle tørre bemærkninger med på vejen.\n74. Leone Caetani [1869 - 1935] - forskede hele sit liv i islams historie, og udgav en række kildeværker i italiensk oversættelse, - Annali dell'Islam - samt kronologiske værker.\n75. Carlo Alfonso Nallino [1872 - 1938] Nallino huskes hovedsagelig for sin udgivelse og delvise oversættelse og kommentar til al-Battanis store astronomiske værk i årene 1899-1907, - et værk som havde haft stor indflydelse på den europæiske astronomi og trigonometri.\n76. V. V. Barthold [1869 - 1930] Elev af Rosen, som foruden en stor indsats i den russiske sammenhæng han stod i, gjorde afgørende studier i Mellemasiens historie.\n77. Ignatij Kra?kovskij [1883 - 1951] En anden af Rosens elever, hvis hovedindsats lå på den nyarabiske litteraturs område. Desuden havde han usædvanlig succes med sine erindringer i 1945, 'Blandt arabiske håndskrifter', som delagtiggør læseren i en orientalists arbejde, og blev oversat til flere sprog. Schmidt, Petrov og Vasiljev og deres arbejde omtales her, - Petrov studerede de arabiske og spanske digtere og deres indbyrdes forhold [jfr. kap 65]\n78. Arabiske studier i de nordiske lande fra 1890 til 1914 ***** I Danmark virkede Frantz Buhl, hvis bog fra 1903 om 'Muhammeds liv' er 'en fremragende fremstilling af profetens liv, udmærket ved omhyggelig anvendelse af litteraturen, et godt kendskab til kilderne og velovervejet kritik'. Johannes Østrup skrev studier over 1001 nat og over Damaskusfortællingerne, - og Besthorn, - i samarbejde med den klassiske filolog Heiberg - fremragende arbejder om den arabiske matematik og astronomi. I Lund var Almkvist og Landberg virksomme på de arabiske dialekters område, og i Uppsala var Zetterstéen en fremragende semitisk filolog (oversatte koranen til svensk). I Norge arbejdede Seippel med 'arabiske kilder til normannernes historie'.\n79. A. Fischer og Leipziger skolen [1865 - 1949] Både Fischer og Bergsträsser arbejdede intensivt med koranen, - den første, med sin fremragende fortolkningskunst, i et værk om koranens tredje sura, oversættelserne deraf - samt deres utilstrækkelighed og hvorfor. Bergsträsser arbejdede også med sproghistorien, den semitiske, samt islamisk ret.\n80. H. Reckendorf [1863 - 1923] - gjorde en stor indsats for den del af den arabiske grammatik som omhandler sætningslæren, syntaksen, et meget forsømt område.\n81. Berliner skolen - et oversigtskapitel, med navne og udgivelser, - væsentligst måske Horovitz og hans udforskning af den tidlige islam, fx med værket 'De bibelske fortællinger i koranen'\n82. H. Grimme [1864 - 1942] - en enegænger, som i sin Muhammedbiografi i 2 bind fra 1892-1895, fremstillede ham som en socialistisk reformator. Bogen har dog bevaret sin værdi ved sin 'systematiske fremstilling af den koranske teologi'.\n83. Josef Hell [1875 - 1950] - beskæftigede sig med den arabiske digter Farazdaq, fra det 7./8.årh.\n84. C. H. Becker [1876 - 1933] - gjorde i Hamburg, hvad der ikke lykkedes for Hartmann [kap.66] i Berlin: et institut for islamvidenskaben blev indrettet, og grundlagde i 1910 tidsskriftet Islam, som organ for den tyske islamforskning.\n85. Georg Jacob [1862 - 1937] 'En af de markanteste skikkelser blandt de tyske orientalister ved begyndelsen af dette århundrede var Georg Jacob.' Havde mangesidige interesser, skrev om handelens betydning for kulturudvekslingen, om geografi og beduinernes liv. Gendigtede arabiske digte og Fück omtaler 'hans fængslende bog' om 'Østens indflydelse på vesten, fortrinsvis gennem middelalderen' fra 1924, - samt giver en bredere kommentar om humanitet og specialisering i videnskaberne.\n86. Studiet af islamisk filosofi og 'arabiske videnskaber' i Tyskland Max Horten studerede den islamiske filosofis historie og gjorde gennem oversættelser dens problemstillinger kendt i Europa samt gav en sammenfattende fremstilling af sin opfattelse af forbindelserne til den græske filosofi. - Julius Ruska studerede naturvidenskabernes historie: Aristoteles, alkymi, medicin etc. - ligesom Eilhard Wiedemann, - og Ernst Seidel og Max Simon (medicinens historie).\n87. Arabiske studier i Holland ved begyndelsen af det 20.århundrede Her omtales først og fremmest 'Enzyclopädie des Islam' - Islamisk Encyklopædi - som udgives i Leiden, ligesom Tabari-udgaven [se kap.51], og som - ligeledes ligesom denne - er er fællesprojekt for en lang række lærde fra hele verden. Houtsma omtales, både i denne forbindelse, og for hans egne bidrag, fx til Saussayes lærebog i religionshistorien. Endvidere Wensinck, som både bidrog til Encyclopædien, men også igangsatte en udgivelse af en alfabetisk ordfortegnelse til hele den islamiske tradition: de seks kanoniske samlinger osv. Fück afslutter med en lovprisning af det internationale samarbejde i disse sammenhæng og peger på de nærmest forestående opgaver: en thesaurus over det arabiske sprog, et grundrids af den arabiske filologi, et islam-atlas, et generalkatalog over håndskriftskattene, en arabisk bibliografi etc.


Den Røde Baron på vej i luften igen • Eurogamer.dk\nDen Røde Baron på vej i luften igen\nSelveste Damon Slye står bag.\nSkaberen af Red Baron, Damon Slye, fortæller Eurogamer at hans mål er at bygge ”en ny version [af spillet] med en moderne engine”, nu hvor han har generhvervet rettighederne fra Activision Blizzard.\n”Jeg har en masse ideer til designet”, siger Slye. ”Der er masser af værdi i navnet Red Baron. Det er et enestående produkt.”\n”Red Baron er et helt særligt spil for mig. Vi var opsatte på at skabe det bedste spil nogensinde!”\nSlye udviklede den navnkundige flysimulator Red Baron til PC for 19 år siden (1990). Efter at have opnået hæder og ære herfor, forlod han branchen for at uddanne sig til rigtig pilot, rejse og læse bøger. Han fulgte derfor kun med fra sidelinjen under udviklingen af efterfølgerne Red Baron II (1997) og Red Baron 3D (1998).\nMen med rettighederne generhvervet, har Slye og hans Mad Otter Games gjort spillene tilgængelige gennem retrospil-distributøren Good Old Games, hvor alle tre spil lige nu sælges i en samlet pakke for ti amerikanske dollars, cirka 50 danske kroner – billigt!\n”Det sære er, at jeg ikke aktivt søgte at generhverve rettighederne. De dumpede bare ned i skødet på mig”, indrømmer Slye.\n”Vi byggede et fantastisk spil tilbage i 1989 og skød det af sted, ud i verden, uden nogen forventning om at det nogensinde ville vende tilbage. Hele oplevelsen føles som en sær boomerang der af skæbnens vinde med usvigelig sikkerhed er blevet blæst tilbage til udgangspunktet.\nDet tog kun syv mennesker at udvikle Red Baron, dengang for længe siden, indrømmer Slye. Mad Otter Games af præcis samme størrelse står bag arkade-flyspillet Ace of Aces. På trods af åbenlyse ligheder, antyder Slye dog at Red Barons genfødsel vil blive mere i retning af simulation frem for hurtig, lettilgængelig action.\nHan har også et klart ønske om at lægge ”vægt på den menneskelige spiller”, i modsætning til mange andre nyere spil, selvom han gerne vil vedgå at de er ”imponerende og godt lavet”.\nPræcis hvad vi kan forvente fra Slye og Mad Otters hånd er endnu et mysterium. Indtil da, må minderne om en 19 år gammel flysimulator være nødt til at række.


Festkjoler – MissMartinsdk\nAlma Wrap Kjole - Rose/Pink\nAlma Wrap Kjole - Rose/Blå\nAlma Wrap Kjole - Blå\nAlma Wrap Kjole - Lyseblå\nVikanaye Halterneck Ankel Kjole\nMila Wrap Kjole - Grøn\nMila Wrap Kjole - Fuchsia\nStella Wrap Kjole - Rose\nStella Wrap Kjole - Sky\nAva Flæse Kjole - Orange\nAva Flæse Kjole - Rose\nAva Flæse Kjole - Sort\nAva Flæse Kjole - Rød\nAva Flæse Kjole - Mørkegrøn\nAva Flæse Kjole - Lysegrøn\nAva Flæse Kjole - Beige\nAlexa Satin Kjole - Turkis\nAlexa Satin Kjole - Sort\nAlexa Satin Kjole - Rosa\nAlexa Satin Kjole - Nude\nAlexa Satin Kjole - Beige\nAlexa Satin Kjole - Apricot\nNicole Kjole - Blå\nLaura Halterneck Kjole - Sachet Pink\nLaura Halterneck Kjole - Orange\nKimmy Strop Kjole - Cloud dancer\nFlotte festkjoler fra MissMartins\nSkal der være fest, skal kjolen også være den helt rigtige til lejligheden – skal du i byen i weekenden, men står du og mangler den helt rigtige festkjole? Hos MissMartins går vi meget op i, at du kan finde den helt rigtige kjole til festen – og derfor sætter vi en ære i at have et udvalg af festkjoler, der dækker enhver smag, så du kan finde den helt rigtige kjole til eksempelvis en hyggelig fredag eller lørdag aften.\nHvad enten din præference er en festkjole med print og mønster – eller den simple udgave i form af ”den lille sorte” – kan du finde den hos os. Style din festkjole sammen med et par stiletter, nogle smykker og en taske eller clutch efter din smag, og så er weekendens outfit klaret.\nFestkjolen er obligatorisk i enhver piges garderobe, da den ofte er den beklædningsgenstand, vi sværger til, når outfittet skal være lidt mere festligt end til hverdag. Hos MissMartins kan du finde festkjoler til mange forskellige lejligheder, og i mange forskellige designs og farver.\nBåde klassiske og mere spraglede festkjoler\nEt af de mest klassiske og elegante outfits er en sort festkjole med dertilhørende sorte stiletter; men hos MissMartins får du et udvalg, der ikke bør begrænse dig til det sorte outfit. Vores udvalg af festkjoler er nemlig strikket sammen, så der er noget for enhver smag – hvad enten du er til en helt rød festkjole, en festkjole med dyreprint eller noget helt tredje.\nCocktailkjoler – eller almindelige festkjoler?\nSkal du til et mere formelt arrangement, er dresscoden ofte derefter, og da vil en mere formel festkjole – en såkaldt cocktailkjole – ofte være et must. Skal du have en sådan, finder du forskellige typer af cocktailkjoler i vores sortiment. Når dress-coden således er mere formel, kan du således finde den perfekte festkjole hos MissMartins.dk – og samtidig kan du finde accessories og sko i form af clutches og stiletter, der matcher din festkjole.\nKøb festkjolen online hos MissMartins\nDet betyder, at hvis du skal til fest, er MissMartins stedet, hvor du finder festkjolen – og vi går meget op i, at du altid skal kunne finde netop det, du søger til dit festlige outfit, så du kan ligeledes købe smykker, stiletter, tasker / clutches og strømpebukser eller leggings.


Webmor.dk - Det der, når folk skal komme med deres mening ⋆ Webmor.dk\nDet der, når folk skal komme med deres mening, uden man har bedt om den!\nJa jeg har modtaget nogle bemærkninger her og der, omkring min træning.\nDet her med at jeg træner så meget, at jeg har fået muskler.\nDet er både mærkelige og dumme kommentarer jeg får, både af folk jeg ikke kender, men også nogle jeg kender.\nHvorfor træner du så meget, nu hvor du har tabt dig?\nDet er da ikke kønt kvinder har så store muskler\nDet er ikke feminint til kvinder med store arme\nHvad får du ud af alt det træning, du taber dig jo ikke mere alligevel\nEr det ikke snart nok med det fitness?\nFor du et kick af træne, siden du er afsted hele tiden?\nMange af de spørgsmål kan man finde svar på, her på bloggen. Mange af billederne kan ses på instagram, og i min story der.\nJeg gider egentlig ikke lade mig gå på af det, men hvad får folk ud af det?\nDet rører ikke mig, altså jeg bliver ikke ked af det eller noget Undre mig blot. Giver det dem et bedre selvværd at nedgøre andre, eller “mobbe” andre..?\nJeg har bare en ting at sige, luk nu røven\nHvis jeg ville have din holdning, havde jeg spurgt.\nTags: ÆrligHaters gonna hateTræningVægttab


Pift de grå måneder op med smykker fra Pernille Corydon - botaniskhavesvenner.dk\nNår vi befinder os i efterår- og vintermånederne, så kan gejsten falde fra mange af os. Det er mørke tider, som mange kan blive lidt opgivende i. Hvis du trænger til at pifte hverdagen op, så kan Pernille Corydon smykker bringe ekstra glæde til dit outfit.\nMange af os har en tendens til at pakke de farverige sommertrøjer væk om vinteren, og finde de store grå striktrøjer frem. Det har i sig selv også en charme. Det kan dog gå hen og blive lidt kedeligt, hvis det hele bare er sort og gråt.\nHvis du er træt af, at rende rundt i det samme tøj hver dag, fordi du har opgivet at gøre noget ud af dig selv, så er smykker måske svaret på lidt ekstra glæde. Du kan stadig rende rundt i de store striktrøjer og de sorte jeans, men give det lidt ekstra kant med smykkerne fra Pernille Corydon.\nSå nemt kan du pifte et kedeligt outfit op\nDet er ikke fordi at en striktrøje og et par jeans er decideret kedeligt, men det kan dog blive lidt gråt, hvis man ikke går all in på farverne. Mange har en tendens til at klæde sig i mørkere tøj, når årstiden også er mørk.\nPernille Corydon har lavet mange forskellige smykkekollektioner, og du kan derfor nemt finde et smykke, som falder i din smag. Du kan eksempelvis nemt pifte et gråt eller sort outfit op med nogle af hendes smykker med fine farverige perler på.\nSkab et lækkert feminint udtryk ved hjælp af smykker\nSmykker er det bedste og nemmeste værktøj til at gøre et outfit mere feminint. Hvis du i en periode føler dig lidt for basic og afslappet, så kan du lynhurtigt bruge et par smykker til at gøre dit look mere feminint.\nPernille Corydon smykker er også i en prisklasse, som er til at komme i nærheden af. Du behøver derfor ikke at gå ud og bruge en formue på at pifte et hverdagsoutfit op!